तीन लोकसभा सीटों और दो विधानसभा सीटों पर आए उपचुनावों के नतीजे बीजेपी के लिए झटके से कम नहीं रहे हैं. वो लोकसभा की तीनों सीटें हार गई है. ख़ासकर फूलपुर और गोरखपुर में उसकी हार एक नए बदलते हुए राजनीतिक समीकरण का इशारा है. दूसरी ओर अयोध्या रामजन्मभूमि बाबरी भूमि विवाद में अब एक नया मोड़ आ गया है. सुप्रीम कोर्ट पहले ये तय करेगा कि 1994 के संविधान पीठ के उस फैसले को फिर से संविधान पीठ भेजा जाए जिसमें कहा गया कि नमाज़ पढ़ना इस्लाम का अभिन्न हिस्सा नहीं है, वहीं सुप्रीम कोर्ट ने ज़मीनी विवाद पर दाखिल सुब्रहमण्यम स्वामी समेत सभी की हस्तक्षेप याचिका पर सुनवाई से इंकार कर दिया.